昆明

昆明市是中华人民共和国云南省个省会，也是云南省唯一个特大城市搭中国西部个第四大城市。来勒2011年，昆明市区常住人口有389.14万人，昆明个建成区面积388.22平方千米，来勒西部，仅次于重庆、成都、西安，排到西部第4位，昆明是云南省个政治、经济、文化、科技、交通中心；也是西部地区重要个中心城市搭旅游、商贸城市。中国面向东南亚、南亚开放的门户。同时也是中国著名的历史文化名城和优秀旅游城市。昆明也是一个重要个旅游城市。

 历史 
 荒蛮辰光 
史书高头对昆明地区顶早个记载来勒公元前279年， 楚国大将攻打到达滇池地区，融入当地土著，建立滇国。到公元前109年（西汉元封二年），汉武帝加封常羌为滇王，给伊金印，称益州郡，下辖24县，辖区相当今云南大部，郡治来勒滇池县（今昆明城南晋城、呈贡）。225年，蜀国丞相诸葛亮南征也到达滇池地区，改为建宁郡，为爨氏个地盘。

司马迁来勒《史记·西南夷列传》中曾经写：“西自同师(今保山)以东，北至叶榆，名为嶲、昆明、皆编发，随畜迁徙，毋常处，毋君长，地方可数千里。”

 独立国家年代 
765年，独立出来个南诏王阁罗凤决定向东面拓展疆土，派伊个儿子凤伽异来勒今昆明市中心筑造拓东城，之后改称鄯阐城（白语sit zaind 第二城之意），别称东都。个就是昆明筑城之始。到大理辰光，昆明也是伊拉个东部重镇。弗过来勒迭个辰光，整个国家个中心是大理，昆明也之是一个地方中心。

 蒙古帝国 
1254年，蒙古大汗忽必烈派兵攻取鄯阐城。1276年（元至元十三年），蒙帝国设立云南行中书省，作为帝国13个行省之一，为打击老早个大理贵族，拿该地区个首府从大理移至中庆（昆明），从迭个辰光开始，昆明成为云南地区个政治中心。

 帝国更迭搭移民 
1381年（明洪武十四年），明帝国创建者朱元璋派傅友德、蓝玉、沐英率号称30万个军队侵略云南，消灭该地区个蒙古梁王势力，第二年，拿此地纳入帝国统治范围，改中庆路为云南府，并开始筑砖城，昆明城为防范当地土著个威胁，修造个相当于一个大堡垒。整个堡垒周长九里三分（约合今4443米），高二丈九尺二寸（约合今9米），设六个城门。此后，沐英负责镇守云南。来勒明代，为殖民同化该地，帝国政府陆续强迫大批个汉族军民向云南移民，同化驱赶当地个本土居民，建立碉堡，深刻改变云南个民族结构，让该地区逐渐脱离老早个东南亚影响。    

南明残余势力一度窜到云南，拿昆明称滇都，继续搭满洲帝国个权力战争。到1659年，投降满洲帝国个吴三桂将军进入云南，永历帝逃到缅甸。1662年6月1日，吴三桂来勒昆明拿永历帝杀脱。吴三桂也因为杀永历，被满洲皇帝顺治封为平西王，驻扎云南，来勒五华山、翠湖一带扩建王府。基本成为一个独立王国。到1673年（康熙十二年），新个满洲皇帝康熙决定削藩，吴三桂来勒昆明出兵反清。1681年（康熙二十年），清军攻破昆明，吴三桂之孙吴世璠自杀，三藩之乱失败。    

晚清辰光，从1858年到1868年，云南爆发严重个回教暴乱，回匪几乎占领云南全省，大理国苏丹杜文秀好几趟围困昆明孤城。还好当地军民用命，没有沦陷。到十九世纪晚期，法国人个势力开始进入云南，1910年，法国修造个滇越铁路通车，拿昆明搭越南连勒一道，之后，昆明水电建设加快，开始近代化。

 混乱年代 
1911年10月30日（农历九月初九日），滇军个首领蔡锷、唐继尧来了昆明举行重九起义，宣布云南从满洲帝国独立出去。之后，此地搭中央帝国政府就一直弗大协调。到 1915年12月25日， 唐继尧、蔡锷、李烈钧等人又发动云南起义（护国运动），反对袁世凯称中华帝国皇帝，伊拉创建护国军，出师讨伐。  

1927年－1945年，滇军首领、国民党人龙云长期控制云南省，被称为“云南王”。

1937年抗日战争爆发之后，昆明被国民党当成伊拉个“抗日大后方”，交关学堂、工厂（如中央机器厂、中央电工厂、军工光学厂、钢铁厂）、银行、商号搭难民纷纷搬迁到昆明。1937年昆明人口只有14万多人，到1945年人口达到25万多人。1938年修造个滇缅公路（长959千米），还有中印“驼峰航线”，让昆明成为抗战当中国民党接受国际援助个主要通道搭物资转往国民党统治区域个中转站，来了迭个辰光，昆明个城市受到交通因素个推动，迅速近代化，对后来的城市发展产生深远个影响。从1941年到1942年，飞虎队拿昆明作为基地，对日本作战。同一辰光，北京大学、清华大学搭南开大学3所著名大学也在这时内迁昆明，组成国立西南联合大学，大批著名教授云集昆明。

1949年12月9日，国民党云南省主席卢汉来勒昆明宣布起义,昆明市市长裴存藩逃往台湾，云南和平解放。

昆明事件
根据新华社报道，2014年3月1日，昆明火车站发生一起恐怖袭击，有29人死亡，超过130名受伤。经过证实，迭个事体是回教恐怖主义个作为。

 地理 
昆明个位置来勒云贵高原个中部，市中心海拔1,891米。南濒滇池，三面侪有山。

此地是典型个低纬度高原山地季风气候，因为受到印度洋暖湿气流个影响，日照辰光长、霜冻辰光短、年平均气温为15℃，气候相当温和，夏天没有酷暑，冬天没有严寒，四季像春天一样，气候适意，是老有名个“春城”。每年12月到第二年3月，有大量候鸟从北方飞到昆明过冬。

昆明市域总面积大致有21473平方公里，其中市区面积有330平方公里。

 区划人口 

下辖6个市辖区、1个县级市、4个县、3个自治县。
 市辖区：五华区、盘龙区、官渡区、西山区、东川区、呈贡区
 县级市：安宁市
 县：晋宁县、富民县、宜良县、嵩明县
 自治县：石林彝族自治县、禄劝彝族苗族自治县、寻甸回族彝族自治县

 人口 
根据2010年个第六次全国人口普查数据，昆明市常住人口为6432212人。搭第五次全国人口普查相比，十年共增加650918人，增长11.26%。平均每年增加65092人，年平均增长率为1.07%。其中，男性为3306182人，占51.40%；女性为3126030人，占48.60%。常住人口性别比（以女性为100）为105.76。0－14岁人口为996859人，占15.50%；15－59岁人口为4657265人，占72.41%；60岁及以上人口为778088人，占12.09%，其中65岁及以上人口为538231人，占8.37%。

来勒民族构成当中，汉族人口为5542314人，占到86.16%；其余少数民族人口为889898人，占到13.84%。全省个26个民族侪有人来勒昆明居住，全市人口平均预期寿命76岁。

 景点 
昆明是一个自然景观搭人文景观个交融城市。有邪气悠久个历史、独特个地质结构，昆明有众多个文物古迹搭风景名胜。昆明市还是一个发展中个国际旅游城市，所以，昆明是集自然风光和民族风情为一体个多功能旅游胜地。

 市内景点 
来勒昆明传统个城市中轴线——三市街、正义路高头，有著名个金马碧鸡坊、近日公园。金马碧鸡坊南面一点，高大个东西寺塔是老早独立国家南诏国个遗物，也是昆明顶古老个建筑物之一。来勒昆明市中心西北侧个翠湖占地面积352亩，环湖植柳，湖中多荷花，当前是一座免费开放个市民公园。从1985年以来，每年冬天个12月到来年个3月，有成千上万只北方飞来的红嘴鸥在翠湖越冬，“翠湖观鸥”成为昆明热门个特色景观之一，此地周边有一批五星级酒店、酒吧、茶馆、西餐馆。不远处还有圆通山动物园。到市中心，建设路有条小巷子，名叫文化巷。是年轻人个聚集地。

滇池周边有老多个名胜古迹，其中大观楼，当中清朝名士孙髯翁长达180字对联闻名遐迩。虽然因为湖水受到蓝藻污染已经不适合游览，弗过不过仍可从西山森林公园远眺滇池个风光。

昆明市区东北部个金殿是一座仿造武当山太和宫铜殿建造个金碧辉煌明代建筑，园内有邪气多品种个茶花。毗邻个昆明世界园艺博览园是1999年昆明世界园艺博览会个主会址，占地有220公顷，植被覆盖良好。昆明市内及市郊拥有弗少佛教寺庙，比方讲：筇竹寺、圆通寺、昙华寺、西山华亭寺之类；还有一些近代遗迹，比方讲：云南陆军讲武堂与西南联合大学旧址。此外还有黑龙潭、云南民族村等公园。


 周边景点 
 路南石林
 彩色沙林
 元谋土林
 九乡
 阳宗海
 澄江抚仙湖，星云湖
 民族村* 昆明圆通禅寺
 西华园
 太和宫金殿
 西山(昆明)
 滇池

 文化教育 
 高等学校 
 公办本科（12所） 
 云南大学
 昆明理工大学 
 云南师范大学
 云南财经大学
 云南民族大学
 云南农业大学
 西南林业大学 
 云南中医学院
 云南艺术学院
 云南警官学院
 昆明医学院 
 昆明学院

 民办本科 
 云南工商学院
 独立学院 
 云南师范大学商学院
 云南大学滇池学院
 昆明理工大学津桥学院
 云南师范大学文理学院
 云南艺术学院文华学院

分类:中国城市
Category:云南地级行政区
*